b'\n_START_ARTICLE_\nNaimavuosi\n_START_PARAGRAPH_\nNaimavuosi eli kisakes\xc3\xa4 on suomalaisessa kansanperinteess\xc3\xa4 vuosi tai kes\xc3\xa4kausi, jolloin nuori nainen on ensimm\xc3\xa4ist\xc3\xa4 kertaa naimai\xc3\xa4ss\xc3\xa4 tai muuten kosijoiden tavoitettavissa, tai muuten asettanut erityiseksi tavoitteeksi p\xc3\xa4\xc3\xa4st\xc3\xa4 naimisiin._NEWLINE_Er\xc3\xa4\xc3\xa4n uskomuksen mukaan kelvolliset tyt\xc3\xb6t naidaan naimavuonna, ja jos ei naida, tyt\xc3\xb6ss\xc3\xa4 on jotain vikaa, ja h\xc3\xa4n on suuressa vaarassa j\xc3\xa4\xc3\xa4d\xc3\xa4 vanhaksipiiaksi. Er\xc3\xa4s sananlasku toteaakin julmasti: "kun ei naida naimavuonna, kihlata kilo-kes\xc3\xa4n\xc3\xa4, niin ei ilmoissa ik\xc3\xa4n\xc3\xa4". (SKVR:VI2 6123, Pohjois-Savo, 1890)'